રાજકોટના નહેરુનગરમાં બે દિવસ પૂર્વે આગ લાગતા દાઝેલી મહિલાનું મોત થતા પિતાએ તેના પતિ સહિતના સાસરિયાઓ સામે દીકરીને મરવા મજબુર કરવા અંગે માલવીયાનગર પોલીસ સ્ટેશનમાં ફરિયાદ નોંધાવતા પોલીસે જરૂરી કાર્યવાહી હાથ ધરી છે શહેરના નહેરુનગરમાં બે દિવસ પૂર્વે રહેણાંક મકાનમાં આગ લાગી હતી જેમાં ગંભીર રીતે દાઝેલી ચેતનાબેન સુરેશભાઈ ચાવડા નામની મહિલાનું સારવાર દરમિયાન મોત થયું હતું દીકરીના મોતને પગલે ગોંડલના સુલતાનપુર ખાતે રહેતા શિક્ષક પિતા છગનભાઇ લખુભાઈ બગડા રાજકોટ દોડી આવ્યા હતા અને અકસ્માતે તેની દીકરીનું મોત નહિ થયું હોવાનું જણાવી સાસરિયાઓએ મારી નાખી હોવાનો આક્ષેપ કર્યો હતો અંતે દીકરીને મરવા મજબુર કરવા અંગે પતિ સુરેશ ગોપાલભાઈ બગડા, સસરા ગોપાલભાઈ પ્રેમજીભાઈ ચાવડા, સાસુ રંજનબેન ઉર્ફે રાજુબેન ગોપાલભાઈ ચાવડા, વાંકાનેરના ત્રાજપર ગામે રહેતા પતિના ભાઈ મનોજભાઈ ચાવડા, સસરાના ભાઈ કિશોરભાઈ પ્રેમજીભાઈ ચાવડા, મુકેશભાઈ ખોડાભાઈ રાઠોડ અને રાકેશ વિજયભાઈ પરમાર સામે માલવીયાનગર પોલીસ સ્ટેશનમાં ફરિયાદ નોંધાવી છે જેમાં તેઓએ જણાવ્યું હતું કે મારી દીકરી ચેતના અને સુરેશ બંનેના બીજા લગ્ન હતા લગ્નના ૧૫ દિવસથી જ પતિ ત્રાસ ગુજારતો હતો અન્ય સાસરિયાઓ પણ શારીરિક-માનસિક ત્રાસ ગુજારતા હતા સુરેશે દીકરી ચેતનાને તું ગમતી નથી અને મારા પરિવારે કીધું એટલે લગ્ન કર્યા છે તેવું કહેતો હતો જેથી દીકરી ભાંગી પડી હતી આ અંગે પીએસઆઇ બી બી રાણા વધુ તપાસ ચલાવી રહ્યા છે.